Mosor
<s>Mosor je planina u Dalmaciji.</s><s>Proteže se uz more, na potezu od Splita do Omiša.</s>

<s>Etimologija 
Podrijetlo naziva Mosor ima nekoliko tumačenja:
 od fra. mons d'or =  zlatna planina;
 od ilirskih riječi mol = brdo i sor = izvor; 
 od lat. naziva Massarum.</s>

<s>Vrhovi</s>

<s>Najviši vrh je Veliki Kabal (1339 m), a jedan od posjećenijih vrhova je Vickov stup (1325 m).</s><s>Na vrhu Sveti Jure (1319 m) nalazi se istoimena rimokatolička kapelica.</s>

<s>Klima 
S obzirom na visinu od preko 1000 m Mosor ima planinsku klimu.</s>

<s>Flora 
Biljni svijet Mosora dijeli se u nekoliko pojaseva.</s><s>Na podnožju nalazimo mediteranske kulture i zimzelenu vegetaciju (zelenika, trslja, žuka, mirta, smrika, businj).</s><s>Do visine 1000 m prostire se pojas bijeli graba, u kojem rastu i hrast medunac, crni jasen, maklen, rašeljka, smrdljika i drijen.</s><s>Najviši je pojas bijeloga graba, koji seže do vrhova Mosora, a sadrži i bijeli jasen, tisu, gorski javor, mušmulicu, mokljavi likovac, planinski brijest.</s><s>Biljni plast je kržljav, a u višim predjelima vide se tek ostaci šuma.</s><s>Svojim mirisom goletima posebnu čar daju kadulja, smilje i pelin.</s>

<s>Fauna 
Životinjski svijet na Mosoru je raznolik.</s><s>Nekoliko neočekivanih pronalazaka je nađeno na Mosoru, kao što su čovječja ribica (Proteus anguinus), koja je pronađena 1979. godine u Đuderinoj jami kod Dugopolja, te endemska mosorska gušterica (Lacerta mosorensis Kolombatović) koja živi na višim predjelima.</s><s>Brojne su zmije i gušteri kao oštroglava gušterica, pomorska gušterica, obični zelembać, zidna tarantela, smeđi blavor, pepeljasti poskok, šarulja, ljuta crnokapica, obični modraš, pjegava crvenkapica, šara poljarica i bjelouška.</s><s>Od relativno malog broja vodozemaca tu se mogu naći siva gubavica (Bombina variegata) te pjegavi daždevnjak,samo i uvijek blizu vode.</s><s>Od glodavaca tu se može naći: miš stjenar, šumski miš, puh i smeđasta rovka.</s><s>Od divljači na Mosoru žive zec, jazavac, tvor, lisica, lasica, kuna, vuk, divlja svinja, muflon i divokoza.</s><s>Brojne su i ptičje vrste kao što su jarebica kamenjarka, fazan, galica čolica, gavran, sovoljuga buljina, sokol, jastreb, orao zmijar.</s>

<s>Hidrografija 
Mosor oskudjeva vodom što se pripisuje njegovoj vapnenačkoj građi.</s><s>Na Mosoru postoje sljedeći izvori:
 Živica 
 Sedernik
 Ljuvač
 Studenac
 Trpošnjik</s>

<s>Špilje i jame na Mosoru 
Na Mosoru i u njegovom podnožju nalaze se mnogobrojne špije i jame:
 špilja Vranjača
 špilja Malo razdolje
 Miličevića špilja
 jama Snižnica
 jama Ledenica
 jama Javorska 1
 jama Javorska 2
 Strmička jama 1
 Strmička jama 2
 Gajina jama
 Đuderina jama</s>

<s>Folklor 
Nekada je postojalo vjerovanje da na planini postoji "zlatna jama" sa zakopanim blagom cara Dioklecijana.</s>

<s>Reference</s>

<s>Vanjske veze</s>

<s>Mosor - www.plsavez.hr
 Žrnovnica on-line</s>

<s>Planine u Hrvatskoj
Splitsko-dalmatinska županija</s>

